rejauldu/bengali-wikipedia huggingface dataset:
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ ও বাংলাদেশ ইসলামী ফ্রন্ট-এ পুনর্নির্দেশ করা হল। রাজনীতিবিদ নীতিমালার ৩/৪টি পয়েন্টের একটিও পূরণ হয়নি।  ~ যুদ্ধমন্ত্রী আলাপ ০৯:১৫, ২৭ মে ২০১৮ (ইউটিসি) স. উ. ম. আবদুস সামাদ   – (অপসারণের প্রস্তাবনা দেখুনলগ দেখুন) () অনুল্লেখ্য দলের গুরুত্বহীন রাজনীতিবিদ মেরাজ (আলাপ) ০৮:৫৪, ১১ মে ২০১৮ (ইউটিসি)  WP:POLITICIAN উল্লেখযোগ্যতার ঘাটতি রয়েছে। ~মহীন (আলাপ) ০৮:০৯, ১৯ মে ২০১৮ (ইউটিসি)  WP:POLITICIAN নীতিমালা অনুযায়ী এ নিবন্ধটি উইকিপিডিয়াতে স্থান পাওয়ার যোগ্য বলে আমি মনে করি।কারণ, বর্তমান সময়ে উক্ত ব্যক্তি একজন জনপ্রিয় রাজনীতিবিদ।উল্লেখ্য যে, তিনি সম্মিলিত জাতীয় জোটের একজন শীর্ষ স্থানীয় নেতা।যদিও নিবন্ধটিতে তথ্যসূত্রের অপর্যাপ্ত রয়েছে।এটি উন্নতির জন্য মনোনীত করা যেতে পারে। Ittihad Mustafa (আলাপ) ২৩:০১, ১৯ মে ২০১৮ (ইউটিসি) Amrio-এর সকপাপেট। --আফতাব (আলাপ) ০০:২৩, ২১ মে ২০১৮ (ইউটিসি)  WP:POLITICIAN নীতিমালা অনুযায়ী এ নিবন্ধটি উইকিপিডিয়াতে স্থান পাওয়ার যোগ্য বলে আমিও মনে করি।এক্ষেত্রে আমি ইত্তিহাদ মুস্তাফার সাথে একমত।স. উ. ম. আবদুস সামাদ একজন উল্লেখযোগ্য ব্যক্তি ও জনপ্রিয় রাজনীতিবিদ।তিনি সম্মিলিত জাতীয় জোট নেতা ও বাংলাদেশ ইসলামী ফ্রন্টের সিনিয়র যুগ্ম মহাসচিব।তবে তথ্যসূত্রের যথেষ্ট ঘাটতি রয়েছে;উন্নতির জন্য মনোনীত করা হোক। - Amrio (আলাপ) ২৩:১৫, ১৯ মে ২০১৮ (ইউটিসি)  পাতার তথ্য থেকে জানতে পেরেছি নিবন্ধটি গত ১১ মে ২০১৮ তারিখে সৃষ্টির পর থেকে গত ৯ দিনে ১৮৬১ বার দেখা হয়েছে।সে হিসেবেই বলা যায়, উক্ত ব্যক্তি একজন উল্লেখযোগ্য ও জনপ্রিয় ব্যক্তি।এছাড়া গুগল থেকে প্রাপ্ত তথ্য অনুসারে উক্ত ব্যক্তি দেশের একটি গুরুত্বপূর্ণ রাজনৈতিক জোটের শীর্ষস্থানীয় নেতা ও একটি নিবন্ধিত দলের সিনিয়র যুগ্ম মহাসচিব।WP:POLITICIAN অনুযায়ী এ নিবন্ধটি নীতি ভঙ্গ করেনি এবং উইকিডিয়াতে স্থান পাওয়ার যোগ্য বলে আমি মনে করি। Glorious Mental (আলাপ) ০৬:৪৪, ২০ মে ২০১৮ (ইউটিসি) Amrio-এর সকপাপেট। --আফতাব (আলাপ) ০০:২৩, ২১ মে ২০১৮ (ইউটিসি)  Glorious Mental-এর সাথে আমি অনেকটা একমত।WP:POLITICIAN নীতি অনুযায়ী নিবন্ধিটি উইকিপিডিয়াতে স্থান পাওয়ার যোগ্য বলে আমি মনে করি।গুগল থেকে প্রাপ্ত তথ্য অনুযায়ী তাঁকে আমার গুরুত্বপূর্ণ রাজনীতিবিদ এবং উল্লেখযোগ্য ব্যক্তি মনে হয়ছে।এক্ষেত্রে যেহেতু তথ্যসূত্রের ঘাটতি পরিলক্ষিত, সে কারণে  ট্যাগ ব্যবহার করা উচিত। নিবন্ধ অপসারণের বিপক্ষে। - Moshi (আলাপ) ০৭:৪০, ২০ মে ২০১৮ (ইউটিসি)  MustafaKamal (আলাপ) ১৩:১৯, ২৩ মে ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
সী ডগস ছিল ইংল্যান্ডের রাণী প্রথম এলিজাবেথের সময়কার জলদস্যু এবং তারা এলিজাবেথান জলদস্যু হিসেবেও পরিচিত ছিল।English/British naval history to 1815: a guide to the literature Eugene L. Rasor p.247  তারা ১৫৬০ থেকে ১৬০৫ সাল পর্যন্ত সক্রিয় ছিল। এসব জলদস্যুরা ছিল রাণী প্রথম এলিজাবেথের অনুমোদিত জলদস্যু যারা সাচরাচর স্প্যানীয় জাহাজ আক্রমণ করত; এমনকি যখন তাদের সাথে যুদ্ধাবস্থা বিরাজ করত না তখনও। রাণীর অনুমতির জন্যই মূলত তারা জলদস্যুতা করত এবং তাদের জন্য লেটার অফ মার্কি নামে একটি সরকারি অনুমতিপত্রও জাড়ি করা হয়েছিল।  ১৫৬০-এর দশকে জন হকিন্স ছিলেন সী ডগসের অন্যতম গুরুত্বপূর্ণ ব্যক্তি যিনি সাধারনত ক্যরিবীয় অঞ্চলে স্প্যানীয়দের আক্রমণ করতেন।United States history to 1877 Nelson Klose, Robert F. Jones p.17 সী ডগসরা এছাড়াও আফ্রিকায় দাস বাণিজ্যে নিয়োজিত ছিল। স্যার জন হকিন্স ব্রিটিশ দাস বাণিজ্যের প্রথমদিককার ব্যক্তি হিসেবেও পরিচিত কারণ তিনিই প্রথম ত্রিজাতিয় দাস বাণিজ্য শেষে সেখান থেকে মুনাফা অর্জনে সমর্থ হন। কিন্তু তিনি আফ্রিকা থেকে দাস নিয়ে ইংল্যান্ডে আসা প্রথম ব্যক্তি নন।  স্যার ফ্রান্সিস ড্রেকও সী ডগসের একজন সদস্য ছিলেন এবং তিনি অধিুনিককালে প্রশান্ত উপকূলে সানফ্রান্সিসকোতে স্প্যানীয় জাহাজ আক্রমণ ও লুট করতেন। তার সবচেয়ে জনপ্রিয় সমুদ্রযাত্রায় তিনি প্রশান্ত উপকূলে স্প্যানীয় জাহাজ আক্রমণের জন্য বের হন এবং ইংল্যান্ডে ফেরার পথে তিনি দ্বিতীয় ব্যক্তি হিসেবে সমুদ্র-পথে বিশ্ব-ভ্রমণ করতে সমর্থ হন।  ১৯৮৮ সালে স্প্যানিশ আর্মাডা ধ্বংসের পিছনে সী ডগসের সদস্য ফ্রান্সিস ড্রেক, জন হকিন্স, ওয়াল্টার রেলিগ ও মার্টিন ফ্রোবিশের সকলেই যুক্ত ছিলেন। অন্যান্য বিখ্যাত সী ডগসদের মধ্যে ছিলেন, থমাস ক্যাভেন্ডিশ, হামফ্রে গিলবার্টসহ আরো অনেকে।  ১৬০৪ সালে স্পেনের সাথে শান্তি প্রতিষ্ঠার পরও অনেক সী ডগস বারবারী উপকূলে তাদের জলদস্যু কার্যক্রম চালিয়ে যায় ও এরফলে অ্যাংলো-তুর্কী জলদস্যুতার উত্থান ঘটে যা পরবর্তীতে ইংরেজ সিংহাসনের বিব্রতের কারণ হয়ে উঠে।Sick economies: drama, mercantilism, and disease in Shakespeare's England Jonathan Gil Harris p.152ff Mimesis and Empire: The New World, Islam, and European Identities Barbara Fuchs p.121    পদটীকা   বিষয়শ্রেণী:জলদস্যুতা বিষয়শ্রেণী:ইংরেজ প্রাইভেটিয়ার
ইয়োকোহামা এফ মারিনোস (, ) হচ্ছে ইয়োকোহামা ভিত্তিক একটি জাপানি পেশাদার ফুটবল ক্লাব। এই ক্লাবটি বর্তমানে জাপানের শীর্ষ স্তরের ফুটবল লিগ জে১ লিগে প্রতিযোগিতা করে। এই ক্লাবটি ১৯৭২ সালে তারিখে নিসান মোটর ফুটবল ক্লাব নামে প্রতিষ্ঠিত হয়েছে। ইয়োকোহামা এফ মারিনোস তাদের সকল হোম ম্যাচ ইয়োকোহামার নিসান স্টেডিয়ামে আয়োজন করে থাকে; যার ধারণক্ষমতা হচ্ছে ৭২,৩২৭। বর্তমানে এই ক্লাবের ম্যানেজারের দায়িত্ব পালন করছেন গ্রিক সাবেক ফুটবল খেলোয়াড় আঞ্জ পোস্তেকোগলু এবং সভাপতির দায়িত্ব পালন করছেন রিওজি কুরোসাওয়া। জাপানি মধ্যমাঠের খেলোয়াড় তাকুইয়া কিদা এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, ইয়োকোহামা এফ মারিনোস এপর্যন্ত ১৮টি শিরোপা জয়লাভ করেছে; যার মধ্যে ৪টি জে১ লিগ, ২টি এম্পেরর'স কাপ এবং ২টি জাপান সকার লিগ শিরোপা রয়েছে। অন্যদিকে এশীয় এবং আন্তর্জাতিক প্রতিযোগিতায়, এপর্যন্ত ২টি শিরোপা জয়লাভ করেছে; যার উভয়েই হচ্ছে এশিয়ান কাপ উইনার্স কাপ শিরোপা। ইউজি নাকাজাওয়া, নাওকি নাতসুকা, ইউজো কুরিহারা, শুনসুকে নাকামুরা এবং শোজি জোর মতো খেলোয়াড়গণ ইয়োকোহামা এফ মারিনোসের জার্সি গায়ে মাঠ কাঁপিয়েছেন।   তথ্যসূত্র    বহিঃসংযোগ        বিষয়শ্রেণী:১৯৭২-এ প্রতিষ্ঠিত ফুটবল ক্লাব বিষয়শ্রেণী:১৯৭২-এ জাপানে প্রতিষ্ঠিত বিষয়শ্রেণী:জে১ লিগের ক্লাব বিষয়শ্রেণী:জাপানের ফুটবল ক্লাব
লূরদে রাণী গীর্জা, বনপাড়া গীর্জাটি নাটোরের বড়াইগ্রাম উপজেলার বনপাড়ায় অবস্থিত। ১৯৪০ সালে এটি স্থাপিত হয়। এখানকার বেশির ভাগ খ্রীস্টানই প্রায় ৭০ থেকে ৮০ বছরে আগে ঢাকা বিভাগের গাজীপুরের কালিগঞ্জ থেকে এসে বসতি স্থাপন করেন।পুরাতন গীর্জার ভবনটি জীর্ণ হয়ে পড়ায় পাশ্বে আরেকটি নতুন গির্জা স্থাপন করা হয়েছে ২০১০ সালে। একই সাথে স্থাপন করা হয়েছে বাংলাদেশের সব চেয়ে বড় মা মারীয়ার (যীশুর মাতা)। একটি মূতি ব্যয় বহুল এই গীর্জায় ব্যবহার করা হয়েছে উন্নত মানের কারুকার্য যা দশনার্থীদের হৃদয় মন জয় করে। দূর দূরান্ত থেকে দশনার্থীরা এটি দেখতে এবং তীর্থের উদ্দেশে এখানে আসেন। লূরদে রাণী গীর্জা, বনপাড়ার প্রতিষ্ঠার ৭৫ বছর পূর্তি পালন করা হয়েছে ২৬ ডিসেম্বর ২০১৫ সালে।  গীর্জার তত্বাবধান  গীর্জাটি রোমান কাথলিক রাজশাহী ধমপ্রদেশের অধীনে।এর দায়িত্বে রয়েছেন পুরোহিত বিকাশ বিরেরু। তার সহকারী হিসেবে কাজ করছেন নবীন পিউস কস্তা। এর আগে ইতালীয় দীনো জাকোমেনেল্লী, পিমে ২৩ বছর এখানে সেবা দিয়েছেন। এই গীর্জার প্রায় ৩,৫৩৩ খ্রীস্ট ভক্তের আধ্যাত্মিক সেবা দিয়ে যাচ্ছেন। তাকে সহযোগিতা পরামশ, মতামত দিয়ে সহযোগিতা করে স্থানীয় প্যারিস কাউন্সিল।গীর্জাটি প্রতিষ্ঠার পর থেকেই পিমে ধর্মপ্রচারকগণ এখানে অক্লান্তভাবে সেবা দিয়ে জাতি-ধর্ম-বর্ণ সবাইকে শিক্ষা, স্বাস্থ্য ও অথনৈতিক উন্নয়নে কাজ করে যাচ্ছেন।  পরিসংখ্যান গীর্জার অধিনে রয়েছে একটি উচ্চ বিদ্যালয়, একটি কলেজ, প্রাথমিক বিদ্যালয়, সেমিনারী (পুরোহিতপ্রাথীদের গঠনগৃহ)। এছাড়া মিশন মাকেট, একটি খেলার মাঠ, কারিগরী বিদ্যালয়, ক্লাব ঘর, সন্ন্যাসিনীদের বাড়ি, ২টি বোডিং ।  বিশেষ ব্যক্তিত্ব  •	বিশপ জের্ভাস রোজারিও, রাজশাহীর বিশপ (উচ্চপদস্ত ধর্ম যাজক)  • গাব্রিয়েল কস্তা, অবসরপ্রাপ্ত উন্নয়ন কর্মী ও প্রধান শিক্ষক  •	উইলিয়াম অতুল কুলুন্তুনু, অতিরিক্ত সচিব, সংস্থাপন মন্ত্রণালয় ও মুক্তিযোদ্ধা  •	মৃত সিলভেষ্টার কস্তা, মুক্তিযোদ্ধা ও উন্নয়ন কর্মী  •	 টমাস কস্তা, উন্নয়ন কমী, কানাডা প্রবাসী  •	দীপক পিরিছ, সমবায়ী নেতা এবং ব্যবসায়ী  •	সুবল এল রোজারিও, লেখক ও উন্নয়ন কর্মী  অমল গমেজ, র‌্যাব কর্মকর্তা, উত্তরা, ঢাকা  •	ফাঃ শংকর ডমিনিক গমেজ, অধ্যক্ষ, সেন্ট যোসেফ উচ্চ বিদ্যালয়, বনপাড়া  •	বাবলু রেনেতাস কোড়াইয়া, চেয়ারম্যান, বনপাড়া খ্রীস্টান কো-অপারেটিভ ক্রেডিট ইউনিয়ন লি:  • এন্টনিও প্রদীপ রিবেরু, প্রেসিডেন্ট, বনপাড়া বহুমুখী সমবায় সমিতি, ঢাকা   তথ্যসূত্র   বিষয়শ্রেণী:বাংলাদেশের গির্জা বিষয়শ্রেণী:১৯৪০-এ প্রতিষ্ঠিত
দিনেশ রাজবনশি (; জন্ম: ৫ এপ্রিল ১৯৯৮) হলেন একজন নেপালি পেশাদার ফুটবল খেলোয়াড়। তিনি বর্তমানে নেপালি ক্লাব ধনগধী এবং নেপাল জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেন।  ২০১৮ সালে , নেপালি ক্লাব নেপাল পুলিশের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; নেপাল পুলিশের হয়ে মাত্র এক মৌসুম অতিবাহিত করার পর ২০১৯–২০ মৌসুমে তিনি চেয়াসাল যুব দলে যোগদান করেছেন। চেয়াসাল যুব দলে এক মৌসুম অতিবাহিত করার পর ধনগধীর সাথে চুক্তি স্বাক্ষর করেছেন।  ২০১৭ সালে, দিনেশ নেপাল অনূর্ধ্ব-২৩ দলের হয়ে নেপালের বয়সভিত্তিক পর্যায়ে অভিষেক করেছিলেন। তিনি ২০১৮ সালে নেপালের হয়ে আন্তর্জাতিক পর্যায়ে অভিষেক করেছেন; নেপালের জার্সি গায়ে তিনি এপর্যন্ত ২০ ম্যাচে অংশগ্রহণ করেছেন।  প্রারম্ভিক জীবন দিনেশ রাজবনশি ১৯৯৮ সালের ৫ই এপ্রিল তারিখে নেপালে জন্মগ্রহণ করেছেন।  আন্তর্জাতিক ফুটবল দিনেশ নেপাল অনূর্ধ্ব-২৩ দলের হয়ে খেলার মাধ্যমে নেপালের প্রতিনিধিত্ব করেছেন। ২০১৭ সালের ১৭ই আগস্ট তারিখে তিনি ২০১৮ প্রীতি ম্যাচে উজবেকিস্তান অনূর্ধ্ব-২৩ দলের বিরুদ্ধে ম্যাচে নেপাল অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। দিনেশ ইন্দোনেশিয়ায় অনুষ্ঠিত ২০১৮ এশিয়ান গেমসের জন্য ২০১৮ সালের সেপ্টেম্বর মাসে প্রকাশিত নেপাল অনূর্ধ্ব-২৩ দলে স্থান পেয়েছিলেন; যেখানে তিনি মাত্র ১ ম্যাচে অংশগ্রহণ করেছেন।  ২০১৮ সালের ২৭শে মার্চ তারিখে, ১৯ বছর, ১১ মাস ও ২২ দিন বয়সে, ডান পায়ে ফুটবল খেলায় পারদর্শী দিনেশ ইয়েমেনের বিরুদ্ধে অনুষ্ঠিত ২০১৯ এএফসি এশিয়ান কাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে নেপালের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন;  ম্যাচটি ইয়েমেন ১–২ গোলের ব্যবধানে জয়লাভ করেছিল। নেপালের হয়ে অভিষেকের বছরে দিনেশ সর্বমোট ৬ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল নেপাল  ২০১৮  ৬  ০ ২০১৯  ৫  ০ ২০২১  ৯  ০ সর্বমোট  ২০  ০  তথ্যসূত্র  বহিঃসংযোগ            বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:নেপালের আন্তর্জাতিক ফুটবলার বিষয়শ্রেণী:নেপালি ফুটবলার বিষয়শ্রেণী:নেপাল সুপার লিগের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড়
নরম্যান "হারিকেন" স্মিথ (২২ ফেব্রুয়ারি ১৯২৩ - ৩ মার্চ ২০০৮) ছিলেন ইংরেজ সঙ্গীতজ্ঞ, রেকর্ড প্রযোজক এবং প্রকৌশলী।  প্রাথমিক জীবন স্মিথ মিডলসেক্সের এডমন্টনে ১৯২৩ সালের ২২ ফেব্রুয়ারি জন্মগ্রহণ করেছিলেন। দ্বিতীয় বিশ্বযুদ্ধের সময় তিনি আরএএফ গ্লাইডার পাইলট হিসেবে দায়িত্ব পালন করেছিলেন। জ্যাজ সঙ্গীতশিল্পী (ট্রাম্পটার) হিসেবে ব্যর্থ কর্মজীবনের পরে, স্মিথ ১৯৫৯ সালে শিক্ষানবিশ সাউন্ড ইঞ্জিনিয়ার হিসেবে ইএমআইতে যোগদান করেন।  প্রযোজক ও প্রকৌশলী হিসাবে কর্মজীবন ১৯৬৫ সালের শরৎকাল পর্যন্ত বিটল্‌সের সমস্ত ইএমআই স্টুডিও রেকর্ডিংয়ের প্রকৌশলী ছিলেন স্মিথ। এরপর ইএমআই তাকে প্রযোজক হিসেবে পদোন্নতি দেয়। তার রেকর্ড কৃত সর্বশেষ বিটল্‌স অ্যালবামটি ছিল রাবার সোল। স্মিথ বিটল্‌সের প্রায় শতাধিক গানের প্রকৌশলী হিসেবে কাজ করেছিলেন।  মৃত্যু স্মিথ ২০০৮ সালের ৩ মার্চ ইংল্যান্ডের পূর্ব সাসেক্সে ৮৫ বছর বয়সে মারা যান।  তথ্যসূত্র  বহিঃসংযোগ  বিষয়শ্রেণী:১৯২৩-এ জন্ম বিষয়শ্রেণী:২০০৮-এ মৃত্যু বিষয়শ্রেণী:এডমন্টন, লন্ডনের ব্যক্তি বিষয়শ্রেণী:ইংরেজ রেকর্ড প্রযোজক বিষয়শ্রেণী:ব্রিটিশ অডিও প্রকৌশলী বিষয়শ্রেণী:ইংরেজ ড্রামবাদক বিষয়শ্রেণী:ব্রিটিশ পুরুষ ড্রামবাদক বিষয়শ্রেণী:দ্বিতীয় বিশ্বযুদ্ধের ব্রিটিশ বিমানচালক বিষয়শ্রেণী:ইএমআই বিষয়শ্রেণী:দ্বিতীয় বিশ্বযুদ্ধে রাজকীয় বিমান বাহিনীর পাইলট
বলিচিহ্নিত ধনেশ অথবা সুন্ডা বলিচিহ্নিত ধনেশ (Aceros corrugatus) হল একটা মাঝারি আকারের ধনেশ প্রজাতির পাখি যাদেরকে প্রধানত মালয় উপদ্বীপ, সুমাত্রা এবং বোর্নিও এই তিনটে জায়গার বিভিন্ন বনাঞ্চলে পাওয়া যায়। এদেরকে মাঝে মাঝে রাইটিসেরোস গণের মধ্যে ধরা হয়। এছড়াও এদেরকে অন্যান্য অনেক ধনেশদের সাথে সম্মিলিত করে অ্যাসিরোস গণের মধ্যে ধরা হয়।  বলিচিহ্নিত ধনেশ আপেক্ষিক ৭০ সেমি লম্বা, এবং এর খুব বড়ো একটা ঠোঁট আছে যা মস্তক পর্যন্ত গেছে এবং ওখানে মিশে গেছে। এদের পালক প্রধানত কালো হয়, চোখের চারপাশে কালো রঙের একটা রিং থাকে, এবং একটা চওড়া লেজ থাকে যার রঙ হয় সাদা রঙের। পুরুষ ও মহিলাদের ঠোঁটের ধরন আলাদা রকমের হয়। পুরুষদের কান, গাল, গলা, ঘাড়ের চারপাশে এবং বুকে উজ্জ্বল হলুদ রঙের পালক থাকে, কিন্তু মহিলাদের ক্ষেত্রে তা কালো রঙের হয়, শুধুমাত্র নীল রঙের গলাকে ছেড়ে। পুরুষদের ঠোঁট হলুদ রঙের হয় এবং নিচের দিকের রঙ হয় লাল এবং শিরস্ত্রাণও লাল রঙের হয়, এদের নিচের চোয়ালে বাদামি রঙের একটা আবছা আভা থাকে। মহিলাদের ক্ষেত্রে ঠোঁট এবং শিরস্ত্রাণ প্রায় পুরোটাই হলুদ রঙের হয়।  এরা প্রধানত বনে জঙ্গলে থাকতে পছন্দ করে এবং ফল খেতেই এরা বেশি ভালোবাসে, যেমন ডুমুর, এছাড়াও এরা ছোটো ছোটো প্রাণী যেমন ব্যাঙ এবং বিভিন্ন কীট খায়। বলিচিহ্নিত ধনেশ জল পান করে না কিন্তু প্রয়োজনীয় জল পায় তাদের খাদ্য থেকেই। তাদের ডাক কর্কশ "ক্যাক-ক্যাক" ডাক অথবা গভীর "রো-রো" ডাক যা প্রধানত মাইলের থেকেও বেশি দূর থেকে শোনা যায়।  এই পাখিগুলো প্রধানত মনোগ্যামী এবং সারা জীবন জোড়ায় থাকে। তারা প্রধানত গাছের গর্ত খোঁজে বাসা বাঁধার জন্য এবং মহিলারা তাদের বাসায় ঢোকার জায়গা কাদা এবং মল দিয়ে আটকে দেয়, এদের বাসায় একটাই ছোটো ছিদ্র থাকে মহিলা এবং বাচ্চাদের বাইরে আনার জন্য। কিন্তু তারা প্রধানত পুরুষ ধনেশদের দ্বারাই খাদ্য পায়। কয়েক মাস পরে তারা পাখনাগুলোকে শরীর থেকে ঝেরে ফেলে এবং পুনরায় যখন এদের পাখনার বাড়ন্ত দেখতে মেলে তখন তাদের বাচ্চারাও বড় হয়ে যায় এবং তারপরে মা ধনেশ সেই বাসা ভেঙ্গে ফেলে এবং বাচ্চারা প্রথম উড়তে শেখে।  নোট  তথ্যসূত্র  Honolulu Zoo  Malay government site  Coraciiformes Taxon Advisory Group  বহিঃসংযোগ   Jurong Bird Park, Singapore  বিষয়শ্রেণী:অ্যাসিরোস বিষয়শ্রেণী:দক্ষিণ এশিয়ার পাখি বিষয়শ্রেণী:থাইল্যান্ডের পাখি বিষয়শ্রেণী:মালয়েশিয়ার পাখি বিষয়শ্রেণী:ইন্দোনেশিয়ার পাখি বিষয়শ্রেণী:সিঙ্গাপুরের পাখি বিষয়শ্রেণী:ব্রুনাইয়ের পাখি বিষয়শ্রেণী:১৮৩২ এর প্রাণীসমূহ বিষয়শ্রেণী:১৮৩২-এ বর্ণিত পাখি
প্রবেশদ্বারটি উইকিপ্রকল্প পাকিস্তান কর্তৃক পরিচালিত ও নিয়মিত হালনাগাদকৃত। প্রকল্পে যোগ দিন, উইকিপিডিয়ায় পাকিস্তান সংক্রান্ত নিবন্ধ লিখুন, সমৃদ্ধ করুন। আপনি যা করতে পারেন  পাকিস্তান বিষয়ক নতুন নিবন্ধ তৈরি অথবা অন্য উইকিপ্রকল্প হতে অনুবাদ করতে পারেন।  বর্তমান নিবন্ধ অথবা পাকিস্তান বিষয়ক বিভিন্ন (নিম্নের) টেমপ্লেট হতে  থাকা বিষয় নিয়ে নতুন নিবন্ধ রচনা করতে পারেন।  বিদ্যমান নিবন্ধসমূহ তথ্য দিয়ে সমৃদ্ধ, সম্প্রসারণ, রচনাশৈলীর উন্নয়ন ও তথ্যছক না থাকলে যুক্ত করতে পারেন।   নিবন্ধগুলিতে উইকিমিডিয়া কমন্স হতে দরকারী ও প্রাসঙ্গিক মুক্ত চিত্র যুক্ত করতে পারেন।  পাকিস্তান সংক্রান্ত নিবন্ধসমূহে বিষয়শ্রেণী না থাকলে যুক্ত করতে পারেন।  নিবন্ধসমূহে তথ্যসূত্রের ঘাটতি থাকলে, পর্যাপ্ত সূত্র যোগ করতে পারেন।  পাকিস্তান সম্পর্কিত নিবন্ধসমূহের শেষে {{প্রবেশদ্বার দণ্ড|পাকিস্তান}} যুক্ত করতে পারেন। বিষয়শ্রেণী:পাকিস্তান প্রবেশদ্বার
নয়াবিল ইউনিয়ন বাংলাদেশের ময়মনসিংহ বিভাগের শেরপুর জেলার নালিতাবাড়ী উপজেলার অন্তর্গত একটি।   অবস্থান ও সীমানা    ইতিহাস    প্রশাসনিক এলাকা    আয়তন ও জনসংখ্যা    শিক্ষা  শিক্ষার হার :  শিক্ষা প্রতিষ্ঠান   দর্শনীয় স্থান    উল্লেখযোগ্য ব্যক্তিত্ব    আব্দুস সালাম – সাবেক মন্ত্রী ও সংসদ সদস্য।   জনপ্রতিনিধি  বর্তমান চেয়ারম্যান- +চেয়ারম্যানগণের তালিকাক্রমিকনামমেয়াদ০১০২০৩০৪০৫০৬০৭   আরও দেখুন  পোরাগাও ইউনিয়ন   তথ্যসূত্র   বিষয়শ্রেণী:নালিতাবাড়ী উপজেলার ইউনিয়ন
দমদম ভারতের পশ্চিমবঙ্গ রাজ্যের উত্তর ২৪ পরগনা জেলার একটি শহর ও পৌরসভা এলাকা। এটি কলকাতা পৌর এলাকার উত্তর-পশ্চিম সীমান্তে অবস্থিত একটি শহর। শহরে কিছু কলকারখানা থাকলেও এটি মূলত কলকাতা শহরের একটি শহরতলী। দমদম শহরের প্রান্ত থেকে ভূগর্ভস্থ ট্রেন বা মেট্রোর মাধ্যমে কলকাতা শহর যাওয়া যায়। এছাড়াও এখান থেকে সড়কপথে ও রেলপথেও কলকাতা যাওয়া যায়। দমদম শহরে কলকাতা বিমানবন্দর তথা নেতাজি সুভাষচন্দ্র বসু আন্তর্জাতিক বিমানবন্দর অবস্থিত।   জনসংখ্যার উপাত্ত  ভারতের ২০০১ সালের আদমশুমারি অনুসারে দমদম শহরের জনসংখ্যা হল ১০১,৩১৯ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৮২%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৭৮%। সারা ভারতের সাক্ষরতার হার ৫৯.৫%, তার চাইতে দমদম এর সাক্ষরতার হার বেশি।  এই শহরের জনসংখ্যার ৮% হল ৬ বছর বা তার কম বয়সী।   তথ্যসূত্র   বহিঃসংযোগ  বিষয়শ্রেণী:উত্তর চব্বিশ পরগনা জেলার শহর ও নগর   বিষয়শ্রেণী:কলকাতার শহরতলি বিষয়শ্রেণী:কলকাতা মহানগর অঞ্চলের শহর ও নগর বিষয়শ্রেণী:পশ্চিমবঙ্গের নগর
ডরোথি হ্যাকেট ম্যাকগুইয়ার (ইংরেজি: Dorothy Hackett McGuire; ১৪ই জুন ১৯১৬ - ১৩ই সেপ্টেম্বর ২০০১) ছিলেন একজন মার্কিন অভিনেত্রী। তিনি জেন্টলম্যান্‌স অ্যাগ্রিমেন্ট (১৯৪৭) চলচ্চিত্রে অভিনয়ের জন্য সুপরিচিত। এই চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। এছাড়া তিনি ফ্রেন্ডলি পারসুয়েশন (১৯৫৬) চলচ্চিত্রে অভিনয় করেন শ্রেষ্ঠ অভিনেত্রী বিভাগে ন্যাশনাল বোর্ড অব রিভিউ পুরস্কার অর্জন করেন।  জীবনী জন্ম ও শিক্ষাজীবন ম্যাকগুইয়ার ১৯১৬ সালের ১৪ই জুন নেব্রাস্কা অঙ্গরাজ্যের ওহামা শহরে জন্মগ্রহণ করেন। তিনি তার পিতা টমাস জনসন ম্যাকগুইয়ার ও মাতা ইসাবেল ফ্লাহার্টি ম্যাকগুইয়ারের একমাত্র সন্তান। তিনি ওহামা কমিউনিটি প্লেহাউজে তার মঞ্চ কর্মজীবন শুরু করেন।  পিতার মৃত্যুর পর ম্যাকগুইয়ার ইন্ডিয়ানার ইন্ডিয়ানাপোলিসের কনভেন্ট স্কুলে পড়াশুনা করেন। তিনি পরবর্তীতে ম্যাসাচুসেট্‌সের চেস্টনাট হিলের পাইন ম্যানর জুনিয়র কলেজে ভর্তি হন। সেখানে তিনি নাট্য দলের সভাপতি ছিলেন। ১৯ বছর বয়সে তিনি পাইন ম্যানর থেকে পাস করেন।  চলচ্চিত্র কর্মজীবন প্রযোজক ডেভিড ও. সেলৎসনিক তার মঞ্চে অভিনয়ের দক্ষতা দেখে তাকে হলিউডে নিয়ে আসেন। ম্যাকগুইয়ারের প্রথম চলচ্চিত্র ছিল ক্লদিয়া। এটি তার নিজের অভিনীত ব্রডওয়ে মঞ্চে করা একটি সফল মঞ্চনাটকের চলচ্চিত্রায়ন। এতে তিনি অল্পবয়সী বিয়ের কনে চরিত্রে অভিনয় করেন। তার অভিনয় দর্শক ও সমালোচকদের দৃষ্টিতে সমাদৃত হয় এবং এই সফলতার কারণে চলচ্চিত্রটির একটি অনুবর্তী পর্ব ক্লদিয়া অ্যান্ড ডেভিড নির্মাণে অনুঘটক হিসেবে কাজ করে। তার অভিনয় দেখে সেলৎসনিক তাকে "স্বভাবগত অভিনেত্রী" বলে উল্লেখ করেন, অন্যদিকে প্রযোজক উইলিয়াম পার্লবার্গ তাকে "বিগত কয়েক বছরে দেখা সেরা অভিনেত্রী" বলে অভিহিত করেন।  ম্যাকগুইয়ার ১৯৪৭ সালে গ্রেগরি পেকের বিপরীতে জেন্টলম্যান্‌স অ্যাগ্রিমেন্ট চলচ্চিত্রে অভিনয়ের করে শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। এছাড়া তিনি ফ্রেন্ডলি পারসুয়েশন (১৯৫৬) চলচ্চিত্রে অভিনয় করেন শ্রেষ্ঠ অভিনেত্রী বিভাগে ন্যাশনাল বোর্ড অব রিভিউ পুরস্কার অর্জন করেন।  ব্যক্তিজীবন ও মৃত্যু ম্যাকগুইয়ার লাইফ ম্যাগাজিনের আলোকচিত্রী জন সোপকে (১৯০৮-১৯৭৯) বিয়ে করেন। তাদের এক পুত্র মার্ক সোপ একজন আলোকচিত্রী এবং এক কন্যা টপো সোপ (জন্ম: ১৯৪৮) একজন অভিনেত্রী।  ম্যাকগুইয়ার হৃদরোগে আক্রান্ত হয়ে ২০০১ সালের ১৩ সেপ্টেম্বর মৃত্যুবরণ করেন। মৃত্যুকালে তার বয়স হয়েছিল ৮৫ বছর।  তথ্যসূত্র  বহিঃসংযোগ           বিষয়শ্রেণী:১৯১৬-এ জন্ম বিষয়শ্রেণী:২০০১-এ মৃত্যু বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:নেব্রাস্কার অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন মঞ্চ অভিনেত্রী
ইউফিমি  হল বৃহস্পতির একটি প্রাকৃতিক উপগ্রহ। এটি পূর্বে জুপিটার ৬০ (ইংরেজি: Jupiter LX) বা , ইংরেজি: ) নামে পরিচিত ছিল। এটির ব্যাস ২ কিলোমিটার।   আবিষ্কার  ২০০৩ শালে হাওয়াই বিশ্ববিদ্যালয়ের স্কট এস. শেপার্ডের নেতৃত্বে জ্যোতির্বিজ্ঞানীদের একটি দল এই উপগ্রহটি আবিষ্কার করেন।MPEC 2003-E11: S/2003 J 1, 2003 J 2, 2003 J 3, 2003 J 4, 2003 J 5, 2003 J 6, 2003 J 7 March 4, 2003 (discovery and ephemeris) উপগ্রহটি ২০০৩ সালে আবিষ্কারের পরেই হারিয়ে যায়। ২০১৭ সালে এটি পুনরাবিষ্কৃত হয় এবং সেই বছরই এটির স্থায়ী সংখ্যায়ন করা হয়।   নাম  ২০১৯ সালে গ্রিক পৌরাণিক চরিত্র ইউফিমির নামানুসারে এই উপগ্রহটির নামকরণ করা হয়। ইউফিমি হলেন হেফাস্টাস ও অ্যাগলাইয়ের কন্যা এবং জিউসের পৌত্রী। তিনি শুভ সংকেত বাক্য, প্রশংসা, স্বাগত অভ্যর্থনা, জয়োল্লাস ও করতালির আত্মা। কার্নেগি ইনস্টিটিউট আয়োজিত একটি নামকরণ প্রতিযোগিতায় টুইটার ব্যবহারকারী ল্যুনারটিক (@iamalunartic) এই নামটি প্রস্তাব করেছিলেন। তিনি একইসঙ্গে অপর বার্হস্পত্য উপগ্রহ ফিলোফ্রোজাইনের নামকরণেও সহায়তা করেন।   কক্ষপথ  অ্যানানকি গোষ্ঠী-ভুক্ত এই উপগ্রহটির ব্যাস প্রায় ২ কিলোমিটার। এটি ১৯,৬২২ মেগামিটার গড় দূরত্ব থেকে ৫৬১.৫১৮ দিনে বিপরীতগামী গতিতে বৃহস্পতিকে প্রদক্ষিণ করছে। ক্রান্তিবৃত্তের সঙ্গে এটির নতি ১৪৬° (বৃহস্পতির বিষুবরেখার সঙ্গে ১৪৬°) এবং উৎকেন্দ্রিকতা ০.২৫০৭।   তথ্যসূত্র   বিষয়শ্রেণী:অ্যানানকি গোষ্ঠী বিষয়শ্রেণী:বৃহস্পতির উপগ্রহ বিষয়শ্রেণী:অনিয়মিত প্রাকৃতিক উপগ্রহ বিষয়শ্রেণী:২০০৩-এ আবিষ্কৃত জ্যোতির্বৈজ্ঞানিক বস্তু
১৫তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ১৫তম আয়োজন; যা ১৯৯০ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে। ১৯৯০ ও ১৯৯১ সালের পুরস্কার একসাথে ১৯৯৩ সালের জানুয়ারি মাসে ঘোষণা করা হয়। এই বছর ২১টি শাখার মধ্যে ১৭টি শাখায় পুরস্কার প্রদান করা হয়।   বিজয়ীদের তালিকা  মেধা পুরস্কার পুরস্কারের নামবিজয়ীচলচ্চিত্রশ্রেষ্ঠ চলচ্চিত্র  এস এস প্রডাকসন (প্রযোজক) গরীবের বউশ্রেষ্ঠ স্বল্পদৈর্ঘ্য চলচ্চিত্র   আমরা তোমাদের ভুলব নাশ্রেষ্ঠ পরিচালক  কামাল আহমেদ গরীবের বউশ্রেষ্ঠ অভিনেতা  আলমগীর মরণের পরেশ্রেষ্ঠ অভিনেত্রী  শাবানা মরণের পরেশ্রেষ্ঠ পার্শ্বচরিত্রে অভিনেতা  গোলাম মুস্তাফা ছুটির ফাঁদেশ্রেষ্ঠ পার্শ্বচরিত্রে অভিনেত্রী  আনোয়ারা মরণের পরেশ্রেষ্ঠ শিশুশিল্পী  জয়া দোলনাশ্রেষ্ঠ সঙ্গীত পরিচালক  আলাউদ্দিন আলী লাখে একটাশ্রেষ্ঠ গীতিকার  মনিরুজ্জামান মনিরশহিদুল হক খান দোলনাছুটির ফাঁদেশ্রেষ্ঠ পুরুষ সঙ্গীত শিল্পী  সৈয়দ আব্দুল হাদী গরীবের বউশ্রেষ্ঠ নারী সঙ্গীত শিল্পী  শাহনাজ রহমতুল্লাহ ছুটির ফাঁদে  কারিগরী পুরস্কার পুরস্কারের নামবিজয়ীচলচ্চিত্রশ্রেষ্ঠ চিত্রনাট্যকার  শিবলি সাদিক দোলনাশ্রেষ্ঠ সম্পাদক  আমিনুল ইসলাম মিন্টু  জিন্নাত হোসেন জিন্নাহ  গরীবের বউবিপ্লবশ্রেষ্ঠ শব্দগ্রাহক  মফিজুল হক দোলনা  বিশেষ পুরস্কার  শ্রেষ্ঠ শিশুশিল্পী বিশেষ পুরস্কার - মাস্টার দোদুল   তথ্যসূত্র   বিষয়শ্রেণী:জাতীয় চলচ্চিত্র পুরস্কার (বাংলাদেশ) বিষয়শ্রেণী:১৯৯০-এর চলচ্চিত্র পুরস্কার
অনুরাধার দেশ উড়িষ্যার বঙ্গোপসাগরের তৈল অনুসন্ধান ক্ষেত্রেরপটভূমিতে রচিত একটি ভিন্নধর্মী অসমীয়া উপন্যাস। উপন্যাসটির লেখক ফণীন্দ্র কুমার দেবচৌধুরী। এটি দেবচৌধুরীর প্রথম উপন্যাস। অনুরাধার দেশ এর জন্য লেখকেল ১৯৯৩ সালের বিষ্ণুরাভা পুরস্কার লাভ করেন।অনুরাধার দেশ, প্রথম পাতা। প্রথমাবস্থায় উপন্যাসটি প্রান্তিক পত্রিকায় ধারাবাহিকভাবে প্রকাশ পেয়েছিল।অনুরাধার দেশ, পৃষ্ঠা [৮] লেখক প্রথম খণ্ডটি ভ্রমণকাহিনী হিসাবে প্রান্তিকে লিখে পাঠান। প্রান্তিকের মুখ্য সম্পাদক ড° ভবেন্দ্রনাথ শইকীয়া এবং প্রদীপ নাথর সাথে হওয়া আলোচনামর্মে তিনি নিজের চাকরে জীবনের অভিজ্ঞতা উপন্যাস হিসাবে লিপিবদ্ধ করার সিদ্ধান্ত নেন।অনুরাধার দেশ, পৃষ্ঠা [১২], [১৫] অনুরাধার দেশ উড়িয়া এবং হিন্দী ভাষাতেও অনুবাদ করার ব্যবস্থা করা হয়েছে।অনুরাধার দেশ, পৃষ্ঠা [৯], [১০]  চরিত্র   অরুণাভ: উপন্যাসের প্রধান চরিত্র, তৈল কোম্পানীর চাকরেজীবী। চাকরের তাগিদে গৃহরাজ্য আসাম ছেড়ে উড়িষ্যাত আছেহি।  অনুরাধা: উপন্যাসের নায়িকা, এক উড়িয়া যুবতী। তিনি অরুণাভর বিশ্ববিদ্যালয়র সহপাঠী। তথ্যচিত্রের নির্মাণ কার্যে কর্মরত।  নীরেন: অরুণাভর সহকর্মী।  রূপালী: নীরেনের পত্নী। এক অবাঞ্ছিত মুহূর্ত্তে তিনি অরুণাভর কাছে স্বামীর থেকে না পাওয়া শারীরিক সান্নিধ্য চান।  মিষ্টার মেহরা: ভুবনেশ্বরের অফিসের প্রকল্প ম্যানেজার। পত্নী এলিনার সাথে তাঁর বিচ্ছেদ ঘটেছে।  ডেনিছ: এক বিদেশী যুবক, জাহাজ পরিবহন বিশেষজ্ঞ।  মিছেছ ডালভি: অরুণাভর অফিসের একজন সেক্রেটেরি। পরে ডেনিছের সাথে তাঁর প্রেমের সম্পর্ক গড়ে উঠে এবং দুজনে একসাথে থাকতে থাকে।  তথ্যসূত্র   বিষয়শ্রেণী:অসমীয়া ভাষার বই বিষয়শ্রেণী:বিষ্ণু রাভা পুরস্কার প্রাপ্ত অসমীয়া গ্রন্থ
থাম্ব|263x263পিক্সেল|গিনির শহর এবং প্রশাসনিক বিভাগের একটি মানচিত্র গিনি প্রজাতন্ত্র (ফরাসি: République de Guinée, উচ্চরণ: রেপ্যুব্‌লিক্‌ দ্য গিনে) পশ্চিম আফ্রিকার একটি রাষ্ট্র। এর রাজধানীর নাম কোনাক্রি। পূর্বে দেশটি ফরাসি গিনি নামে পরিচিত ছিল। থাম্ব|263x263পিক্সেল   ধর্মবিশ্বাস   মুসলিম ৮৬%  খ্রিস্টান ৮%  অন্যান্য ৬%   गैलरी    আরও দেখুন    তথ্যসূত্র    বহিঃসংযোগ   সরকারি   গিনির সরকারি ওয়েবসাইট  রাষ্ট্র প্রধান এবং মন্ত্রিপরিষদ সদসবৃন্দ  Moussa Dadis Camara speaks to Radio France Internationale after Conakry massacre    সাধারণ তথ্য  Country Profile from BBC News  Guinea from UCB Libraries GovPubs   সংবাদ মিডিয়া   Guinéenews Latest news about Guinea - Updated breaking news about the Republic of Guinea.   Aminata.com Online news source concerning Guinea   পর্যটন   অন্যান্য  Cora Connection West African music resources  DrumConnection Representing Traditional Guinean teachings through Drumming, Dance and Song  Spinning around the source. Slumbering stories in and around Siguiri. Article by Rachel Laget based on anthropological field research. (www.xpeditions.eu)  Guinean literature at a glance   Niger Currents: Exploring life and technology along the Niger River  গিনির মানচিত্র  বিষয়শ্রেণী:আফ্রিকার রাষ্ট্র বিষয়শ্রেণী:গিনি বিষয়শ্রেণী:ইসলামি সহযোগিতা সংস্থার সদস্য রাষ্ট্র বিষয়শ্রেণী:মধ্য আফ্রিকার রাষ্ট্র বিষয়শ্রেণী:১৯৫৮-এ প্রতিষ্ঠিত রাষ্ট্র ও অঞ্চল বিষয়শ্রেণী:জাতিসংঘের সদস্য রাষ্ট্র বিষয়শ্রেণী:আফ্রিকান ইউনিয়নের সদস্য রাষ্ট্র বিষয়শ্রেণী:আন্তর্জাতিক সংস্থা দে লা ফ্রাঙ্কোফোনির সদস্য রাষ্ট্র বিষয়শ্রেণী:ফরাসি ভাষী দেশ ও অঞ্চল বিষয়শ্রেণী:স্বল্পোন্নত দেশ বিষয়শ্রেণী:প্রজাতন্ত্র বিষয়শ্রেণী:পশ্চিম আফ্রিকার রাষ্ট্র বিষয়শ্রেণী:সার্বভৌম রাষ্ট্র